Ignisious Gaisah

Anthony Ignisious Gaisah EssumanIAAF - Focus on Athletes - Ignisious Gaisah, besøkt 1. juni 2012. (født 20. juli 1983 i Kumasi i Ashanti-regionen) er en ghanesisk lengdehopper. Han ble verdensmester i lengde innendørs i 2006. Han konkurrerte for Ghana fram til 2012, men har konkurrert for Nederland fra og med 2013. 

 Bakgrunn 
Gaisah spilte fotball som liten, men var utsatt for skader, og måtte velge en idrett med mindre fysisk kontakt. 16 år gammel begynte han med friidrett, men da med høydehopp. Hans personlige rekord var 1,95 meter. Tilfeldigheter gjorde at han byttet til lengdesprang. I et skolemesterskap var en av lengdehopperne skadet, og skolen trengte en innbytter. Gaisah stilte da i lengde, og hoppet over seks meter. Samtidig ble han oppmerksom på at man i lengde befinner seg nærmere publikum, derfor valgte han å bytte til lengde og sprintøvelser. Han løp 100 meter på 11,1 - 11,2 og 200 meter på 22,3 - 22,4 sekunder, men dreide sin satsing mer og mer over på lengde. I 1999 ble han ghanesisk mester og juniorafrikamester i lengde.  

Gaisah flyttet til Nederland i 2001, for å besøke en venn av familien, men begynte der å trene i klubben P.A.C. Rotterdam, trent av Monique Berrevoets og Eric van der Steenhoven. Allerede i 2002 brøt han 8-metersgrensen, med ny juniorafrikarekord på 8,12, og siden 2005 har han bodd i Nederland permanent.  

 Karriere 
Han deltok ved VM i friidrett 2003 i Paris, 20 år gammel, der han kom på fjerdeplass med 8,13 meter.IAAF - Timetable - Long Jump , besøkt 31. mai 2012. Ved IAAF World Athletics Final i Monaco samme år fikk han bronse, med 8,26 meter, som var ny ghanesisk rekord. Senere på året vant han gull ved Panafrikanske leker (Jeux africains), der han forbedret den ghanesiske rekorden med ytterligere 4 cm, til 8,30. 

I 2004 deltok han ved OL i Athen. Her hoppet han 8,05 i kvalifiseringen og 8,24 i finalen, og endte på sjetteplass.IAAF - Timetable - Long Jump , besøkt 31. mai 2012. Han hoppet 8,32 ved IAAF World Athletics Final i Monaco, og vant denne konkurransen. Dette var ny personlig rekord for ham. Etter dette stevnet opererte han sitt vonde kne, og var ute av trening fram til januar 2005. 

Ved VM i friidrett 2005 fikk han sin første VM-medalje. Han hoppet 8,11 i kvalifiseringen, og satte ny ghanesisk rekord i finalen med 8,34 meter. Dwight Phillips vant VM-gull, med 8,60 meter. Han fikk ikke medalje ved IAAF World Athletics Final dette året, men endte på fjerdeplass. Han hoppet også 8,34 en gang til denne sesongen, i Shanghai.

I 2006 vant han flere internasjonale gullmedaljer. Sesongen startet med ny afrikansk innendørsrekord 2. februar i Stockholm, med 8,36 meter. I mars vant han gull ved VM i friidrett innendørs 2006 i Moskva med 8,30 meter, én cm foran Irving Saladino. Senere i mars vant han gull ved Samveldelekene 2006, og i august vant han gull ved Afrikamesterskapet i friidrett 2006 i Bambous på Mauritius. I afrikamesterskapet hoppet han 8,51 meter i siste hopp, men medvinden (+3,7) var for stor til at dette ble godkjent som rekord.IAAF - Area Indoor Records - Men - AFRICA, besøkt 1. juni 2012. Han fikk en ny fjerdeplass ved IAAF World Athletics Final i Stuttgart i september, og fikk samme plassering ved Verdenscupen i friidrett. 

Han kvalifiserte seg til finalen ved VM i friidrett innendørs 2010, med et hopp på 7,89 meter i kvalifiseringen. I finalen greide han 7,81 i femte hopp, og endte på 7.-plass av de åtte som hoppet i finalen. Senere på året fikk han bronse ved Samveldelekene 2010 i New Delhi, bak Fabrice Lapierre og Greg Rutherford. Året etter deltok han ved Panafrikanske leker i Maputo, der han fikk sølv i lengde, kun slått av sørafrikanske Luvo Manyonga. 

Ved VM i friidrett innendørs 2012 hoppet han 7,86 i kvalifiseringen og 7,89 i finalen, og endte der på 7.-plass. 

 Referanser 

 Eksterne lenker 

  Profil hos All-Athletics 
  Profil hos European Athletics
  Profil hos Diamond League
  Profil hos Samveldelekene 2006

Kategori:Ghanesiske lengdehoppere
Kategori:Nederlandske lengdehoppere
Kategori:Deltakere for Ghana under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Ghana under Sommer-OL 2012
Kategori:Friidrettsutøvere under Sommer-OL 2012
Kategori:Verdensmestere i friidrett innendørs
Kategori:Afrikamestere i friidrett for Ghana
Kategori:Deltakere for Nederland under VM i friidrett 2013
Kategori:Deltakere for Nederland under VM i friidrett 2015
Kategori:Personer fra Kumasi
Kategori:Fødsler i 1983
Kategori:Bronsemedaljevinnere under samveldelekene for Ghana
Kategori:VM-sølvmedaljevinnere i friidrett for Nederland
Kategori:EM-bronsemedaljevinnere i friidrett for Nederland
Kategori:Afrikalekene-gullmedaljevinnere for Ghana